google/wiki40b huggingface dataset:
Monaco Kart Cup

Monaco Kart Cup er et gokart-løp arrangert av Automobile Club de Monaco etter CIK-FIA-regler. Det ble kjørt årlig i Monaco fra 1995 til 2002, og igjen fra 2006 til foreløpig siste gang i 2010.
Løpet kjøres i to klasser, KF3-klassen for førere fra 12 til 15 år gamle, og KZ2-klassen for førere over 15 år. Spesielt den yngste klassen (også kalt Junior Monaco Kart Cup) har samlet toppførere fra hele Europa, og mange av deltakerne er senere gått videre i bilsport helt til Formel 1. Banen som brukes er 1068 meter lang og består av den nedre delen av byens berømte Formel 1-bane, og går langs havna fra Tabac-svingen, rundt Piscine og til Rascasse, før den går inn i F1-banens pitlane og videre via en rampe og en hårnålssving tilbake til havna.
FA-cupen 1935/36

FA-cupen 1935/36 var den 61. sesongen av den engelske FA-cupen. Arsenal vant cupen etter 1–0 i finalen mot Sheffield United.
Fengxi

Fengxi (kinesisk: 枫溪区; pinyin: Fēngxī Qū) er et bydistrikt i byprefekturet Chaozhou i provinsen Guangdong i Folkerepublikken Kina. Det har et areal på 24 km² i teller ca. 106 200 innbyggere.
Lilleulv

Lilleulv eller Den lille snille ulven er Disney-figur.
Lilleulv er bestevenn med de tre grisene. Faren til Lilleulv heter Storeulv og prøver stadig å fange og spise grisene. Men Lilleulv vil ikke at faren skal få tak i grisene, så han hjelper dem alltid å flykte. Storeulv prøver også å gjøre Lilleulv slem, og setter noen ganger Lilleulv på prøve, der han f.eks. må fange grisene eller gjøre noe annet slemt.
Euryporus picipes

Utseende

En middelsstor, blankt svart kortvinge med temmelig store fasettøyne. Den ligner mye på artene i slekten Quedius, men kroppsformen er bredere.

Levevis

Euryporus picipes er en nokså vanlig art på skogbunnen i barskog. Som de fleste kortvinger er den et rovdyr. Den er utbredt ver det meste av Europa, men ikke i de sørøstlige og østlige delene.
Rød fluesopp

Kjennetegn

Rød fluesopp er en velkjent sopp. Når den er fullt utvokst, er hatten fra ca. 12–15 cm i diameter, i sjeldne tilfeller opp til 30 cm. Den har en særpreget blodrød farge, som gradvis går over til gul med alderen. De hvite flekkene rundt er restene etter membranen (velum) som omslutter soppen når den er i et tidlig stadium. Stammen er hvit, 5–20 cm i lengde og har et kolbeaktig fundament som bærer restene av det ovennevnte sløret.

Habitat

Rød fluesopp lever i symbiose med trær, og vokser på røtter i forskjellige løv- og barskoger. Den trives oftest best sammen med bjørk eller gran. Den forekommer også utenfor skogsområder, for eksempel i parker og andre plasser der det finnes trær i nærheten. I tillegg er dette en sopp som enkelt kan importeres til andre land og inngå symbiose med andre tresorter.
Den finnes i hele Norge.

Giftighet

Rød fluesopp inneholder en rekke nevrotoksiner, de viktigste er ibotensyre og muscimol. Ibotensyre er en potent agonist for NMDA-reseptorer og metabotrope glutamatreseptorer. Det er også en svak agonist for AMPA- og kainatreseptorer. Muscimol er en potent GABAA-agonist og er den viktigste psykoaktive substansen i rød fluesopp.
Soppens aktive toksiner, ibotensyre og muscimol, er vannløselige. Soppen blir brukt som matsopp i enkelte kulturer, bla.a i Øst-Europa hvor den først kokes i flere omganger, der vannet som nå inneholder de vannløselige kjemikaliene blir byttet med friskt vann mellom hvert oppkok, og deretter stekes. Det har ikke vært påvist dødsfall ved inntak av rød fluesopp.
Jimmy Blanton

Bakgrunn

Jimmy Blantons mor var pianist og ledet et lokalt band. Gutten lærte seg tidlig å spille fiolin og opptrådte allerede i åtteårsalderen.
I studietiden ved Tennessee State University vekslet han om til kontrabass. Han fikk undervisning i musikkteori fra sin onkel. I stidietiden spilte han fra 1936 rik 1937 i universitetets orkester, og om somrene med Fate Marable i hans Riverboat-orkester.

Musiker etter studietiden

Etter studiene dro han i slutten av 1937 til St. Louis i Missouri til Jeter-Pillars Orchestra, som han også spilte inn grammofonplater med.
Sent i 1939 begynte han i Duke Ellingtons orkester. Ellington hadde hørt ham stille med Fate Marable i Coronado Hotel Ballroom i St. Louis. Blantons forgjengier hos Ellington, Billy Taylor, led under degraderingen til annenbassist og forlot i forargelse orkesteret i 1940, da bandet opptrådte på Southland Cafe i Boston.
Selv om Blanton bare spilte i orkesteret i to år, revolusjonerte han basspillet med raske kontramelodier, og gjorde med dette kontrabassen «salonfähig» som soloinstrument. Etter ham kom den likeledes briljerende Ben Webster til Ellington, og perioden skulle få tilnavnet Blanton-Webster-årene (eller kompilert som  The Blanton-Webster Band). Blant de viktigste innspillingene Ellington-bandet hadde mens Blanton var med, er «Across the Truck Blues», «Jack the Bear», «Ko-Ko», «Harlem Air Shaft» og «Conga Brava». På denne tid kom det også til enkelte med Ellington på pianoet, som «Plucked Again», «Pitter Panther Patter», «Mr. J.B. Blues» og «Body and Soul».
Det var ikke bare hans solospill, og hans fyldigere og mer mangfoldigere måte å spille på som kjennemerket Jimme Branton. Han forandret også samarbeidet innad i rytmegruppen. Selv om han omtrent halvparten av tiden betonte alle fire taktdeler like sterkt, spilte han mange ganger bare den første og tredje, og så bare den annen og tredje. Han kunne la også taktholderoppgaven fare og var med på å fantasere med bandet. Han fikk ikke bare opp og med akkordene, men utvalgte notene slik at det oppstod nye musikalsk intelligente forbindelser.
I 1941 ble Blanton diagnostisert med (medfødt) tuberkulose; han måtte da forlate bandet (han ble etterfulgt av Oscar Pettiford) og døde få måneder etter i 1942, i en alder av 23 år, i et sanatorium i California.
Blanton influerte en ny generasjon bassmusikanter som Oscar Pettiford, Red Callender, Ray Brown, Charles Mingus og senere Paul Chambers. Han deltok også på tidlige musikantsesjoner i Minton's Playhouse.
Parmena

Utseende

Ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte  «skuldre». Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten utmerker seg med å være nesten utelukkende utbredt i Sør-Europa, men finnes i tillegg i den asiatiske delen av Tyrkia.
Trichroa

Utseende

En middelsstor, bred, blank, rødbrun trebukk. Arten er nærmest rombeformet, bredest i midten, rett avsmalnende forover og bakover. Antennene er tynne og rundt to tredjedeler så lange som kroppen. Hodet har rundede fasettøyne, lyse sider og en lys midtstripe. Pronotum er trapesformet med lysgule midt- og sidestriper, scutellum lysgult. Dekkvingene er jevnt avsmalnende bakover, ender bakerst i en spiss tann, med svarte flekker ved "skuldrene" og to korte, svarte tverrbånd i den bakre delen, også med et par runde, hvitgule flekker. Beina er nokså kraftige, baklårene tykke med svart spiss, leggene på bakbeina med en rundet utvidelse i midten og en lang pigg i spissen.

Utbredelse

Artene er endemiske for Madagaskar.
18. nasjonalkongress til Kinas kommunistparti

Den 18. Nasjonalkongress til Kinas kommunistparti ble avholdt 8–14. november 2012 i Folkets store hall. På grunn av alder- og tidsbegrensninger på ledende verv i partiet måtte 7 av 9 medlemmer av Politbyråets stående komité gå av, inkludert KKP generalsekretær Hu Jintao. Xi Jinping ble valgt som ny KKP generalsekretær i 1. plenarmøte til 18. sentralkomiteen.
John D. Rockefeller jr.

Tidlig liv

Rockefeller jr. var det femte og siste barnet til John D. Rockefeller og hans kone, Laura Celestia Spelman. Mens han levde i farens herskapshus på West 54th Street 4, deltok han i Park Avenue Baptist Church på 64th Street (nå Central Presbyterian Church). Han gikk også på Browning School, en skole etablert for ham og barna til Rockefellers-familiens forretningsforbindelser, som var plassert på West 55th Street.
Opprinnelig hadde han tenkt å studere på Yale, men ble oppmuntret av blant annet William Rainey Harper, rektoren på University of Chicago, til å studere på baptist-orienterte Brown University i stedet. Han ble kalt  Johnny Rock av sine romkamerater og var med i både glee- og mandolin-klubben, han underviste en bibelklasse og ble valgt klassens elevrådspresident. Han var svært forsiktig med penger og  sto fram svært forskjellig fra andre rike menns sønner.
I 1897 avsluttet han med graden Bachelor of Arts, etter å ha tatt en mengde kurs i samfunnsfag, inkludert en studie av Karl Marx' Das Kapital. Han sluttet seg til brorskapet Alpha Delta Phi og ble valgt til Phi Beta Kappa.
Inermomulciber

Utbredelse

Slekten er utbredt på Filippinene.
Maaloula

Maaloula (arameisk: ܡܥܠܘܠܐ‎, Maʿlūlā; arabisk: معلولا) er en småby i fjellene i det vestlige Syria, 56 km nordøst for hovedstaden Damaskus. Folkemengden var på 2 762 innbyggere ved folketellingen i 2004. Landsbyen, ligger i guvernementet Rif Dimashq, er mest kjent ved det at den sammen med nabolandsbyene Bakh'a og Jubb'adin er de eneste gjenværende steder (2015) der det fortsatt tales vestarameisk. Denne dialekt av arameisk er språket som Jesus talte, om enn i en mer arkaisk form.
I Maaloula finnes både ortodokse og katolske kristne, og dessuten muslimer. Det er ikke bare den kristne del av befolkningen som taler vestarameisk, også den muslimske delen taler språket.
Rusmiddeltesting

Arbeidsplasstesting

Arbeidsplasstesting er et sett prosedyrer og handlinger som brukes for å bekrefte eller avkrefte at en person har inntatt et rusmiddel på sin arbeidsplass eller forut for arbeidet, slik at inntaket har eller kan få konsekvenser for utførelse av arbeidsoppgaver. Arbeidsplasstesting brukes primært på arbeidsplasser der oppgaver er såkalt sikkerhetskritisk, ved at dårlig eller feil utførelse kan få alvorlige sikkerhetsmessige konsekvenser for personen selv, tredjeperson og/eller betydelige samfunnsinteresser.
De fleste vestlige land har dette regulert i en eller annen form. I Norge er dette regulert gjennom Sosial- og helsedirektoratets Rundskriv IS 14 (kvalitetskrav til rutiner for rusmiddeltesting, hvor positivt analysesvar kan danne grunnlag for iverksetting av alvorlige sanksjoner), gjennom arbeidsmiljølovens kapittel 9 (Kontrolltiltak i virksomheten) og eventuelt forskrifter i den enkelte næring.
Arbeidsplasstesting er som oftest en kommersiell tjeneste.
Scortizus

Utseende

Små til middelsstore (13-20 millimeter) hjortebiller. Artene i denne slekten er nokså ulike utseendemessig, men hos alle har hannene bredt hode og forstørrede, fremoverrettede kjever (mandibler). Fargen er rødbrun til svart, kroppen er mer eller mindre kledt med lyse skjell. Beina kan være røde.

Utbredelse

Slekten er utbredt i Sør-Amerika og er kjent fra Andesfjellene i Bolivia, Peru og Ecuador, dessuten fra kystområder i det sørøstlige Brasil.
Tåkelur

En tåkelur, et tåkehorn eller et tåkesignal er et apparat som lager lyd for å advare fartøy om farer når det er fare for skipstrafikken. Uttrykket blir oftest benyttet i forbindelse med sjøtransport.

Tidlige tåkesignal

Tåkesignal er blitt benyttet i forskjellige former i hundrevis av år, i starten bare som klokker som ble slått på manuelt. Tåkeklokker i egne tårn, drevet med urverk som slo på klokken, har også vært benyttet mange plasser i tider da det ellers ble benyttet tåkelurer; i Norge er fem slike tåkeklokker oppbevart og fredet, alle langs fjorder på Østlandet.
Ved noen fyr ble små kanoner avfyrt periodisk for advare skip, men dette var lite gangbart da en måtte fyre av kanonen gjennom hele perioden som tåken varte, som gjerne kunne være flere dager. Andre steder ble det benyttete dampdrevne fløyter, mens andre igjen avfyrte dynamittladninger.
Gjennom 1800-tallet ble det gjort forsøk på å automatisere singalprosessen. Enkelte steder ble det utviklet et system hvor skytebomull ble avfyrt elektrisk, mens mekaniske klokker ble utviklet andre steder.

Tåkelurer

Den første automatiske dampdrivne tåkeluren ble oppfunnet av Robert Foulis, en skotte som emigrerte til Saint John i New Brunswick i Canada. Foulis skal visstnok ha hørt datteren spille piano i en tåkete kveld og la merke til at de lave tonene var enklere å høre enn de høyere tonene. Han tegnet så et apparat som produserte lavfrekvent lyd, samt et kodesystem som skulle benyttes sammen med apparatet. Etter flere presentasjoner for styresmaktene i New Brunswick ble tåkeluren til Foulis satt opp på Partridge Island i 1859.
I samme periode fant Celadon Leeds Daboll opp en kuldreven tåkelur som han kalte Daboll-trompeten for det amerikanske fyrvesenet, men dette ble ikke benyttet utenfor USA. Et par Daboll-trumpspeter var i bruk fram til midten av 1900-tallet.
Alle tåkelurer benytter en vibrerende luftsøyle for å skape en tone som en kan høre, men metodene for å skape vibrasjonene varierer. Enkelte horn benytter vibrerende plater eller rørblad av metall på samme måte som i et moderne elektrisk bilhorn. Andre benytter seg av luft som blir presset gjennom hull i en roterende sylinder eller skive, på lignende måte som en sirene. Halvautomatiske tåkelurer benyttet seg av urverk-mekanismer som åpnet ventilene og slapp luft til hornene. Hvert horn hadde sin egen karakter slik at det var mulig å skille de forskjellige fra hverandre.

Diafon

Fra tidlig på 1900-tallet ble det utviklet et apparat av John Northey fra Toronto som han kalte Diafon. Detlote ble en standard tåkelur for nye installasjoner. Diafonene produserte lyd ved hjelp av komprimert luft og kunne skape ekstremt kraftige lavfrekvente toner. Elektriske tåkelurer blir kalte nautofon.

Erstatning og nedlegging av tåkelurer

Etter at fyrene har blitt automatiserte har de fleste tåkelurer blitt fjernet, i alle fall i Norge, og er erstattete av elektriske hjelpemidler som ikke er avhengig av synlig lys. Enkelte steder i utlandet har eldre tåkelurer blitt erstattete av nyere, som aktiverer seg automatisk ved hjelp av optiske siktmålere.
Frelsesarmeens korps

Territorier

Et territorium kan være et land eller en del av et land eller flere land slått sammen. Territorialleder er den øverste lederen i et territorium. En territorialleder er som regel kommandør. Territoriallederen for Island, Færøyene og Norge er kommandør Clive T. Adams
Det finnes noen territorier som egentlig er for små til å være egne territorier, men som pga historie, egenart eller av andre grunner har blitt eget territorium. Et eksempel på dette er Danmark, hvor Frelsesarmeen egentlig er ganske liten. Det er ganske vanlig at territoriallederne kommer fra et land utenfor territoriet.
Frelsesarmeen i Norge tilhører territoriet Norge, Island og Færøyene og er delt opp i syv enheter:
Handlevogn

En handlevogn er ei trillevogn til å frakte varer i. De har blitt et fast inventar i dagligvarebutikker, supermarkeder og andre selvbetjente butikker. Handlevognene er som oftest laget av metall eller plast. Handlevogner er designet slik at de kan bli kjørt inn i hverandre bakfra. Det gjør at de tar mindre plass og det blir lettere å frakte mange handlevogner om gangen.

Historie

Den første handlevognen ble introdusert den 4. juni 1937. Den var oppfunnet av Sylvan Goldman, eier av et supermarked i Oklahoma City, og med hjelp av mekanikeren Fred Young som monterte den. Oppfinnelsen ble ingen umiddelbar suksess. Etter å ha leid inn flere modeller til å bruke handlevognen i butikken ble handlevognen mer populær. Goldman fortsatte å gjøre forandringer på vognen da han fant ut at jo større kurven er jo mer kjøper kundene. Goldman ble mangemillionær fordi han krevde royalty for alle handlevogner i USA frem til pantentet gikk ut.

Hjul

En vanlig handlevogn har fire hjul. Hjulene er små og beveger seg uavhengig av hverandre.

Kurven

Kurven er stor og dyp for å få plass til mange varer. Kurven er et gitter slik at vognen ikke blir for tung. Lenger fremme har kurven mindre høyde og bredde. Bakerst er veggen festet til et primitivt sett med hengsler slik at handlevognene kan skli lett inn i hverandre.

Håndtak

Håndtaket er plassert bakerst på vognen. Det er et plastrør som strekker seg i bredden. Håndtaket har ofte forretningens logo eller slagord trykt på.

Oppbevaring

Om dagen når forretningen handlevognen tilhører er åpen er handlevognene fritt tilgjengelig for kundene. Da er de som oftest plassert inne i lokalet nær inngangen, eller på utsiden i et skur. Om natten blir handlevognene oppbevart inne i forretningens lokale eller låst fast i skuret.

Betaling for bruk av vognene

Mange forretninger kreves det at kunden må betale et depositum for å få lov til å bruke vognen. Depositumet er som regel på ti kroner. Betalingen foregår ved at brukeren legger på en ti-kroners mynt i en låsemekanisme som er festet på vognens håndtak. Låsemekanismen låser vognen til en annen vogn. Når mynten er lagt på blir vognen frigjort fra den andre vognen. Dette blir gjort for å forhindre tyveri av vognene.

Tyveri

Tyveri av handlevogner er et stort problem for butikkene som eier dem. Beregninger viser at det på verdensbasis stjeles handlevogner for mer enn 800 millioner USD hvert år. Stjålne handlevogner blir ofte funnet i bekker og skråninger. Hjemløse personer i urbane strøk bruker ofte handlevogner til å frakte eiendelene sine med. Løsninger på problemene kan være å la kundene betale et depositum eller å gjøre slik at vognene ikke kan komme ut av butikken ved å ha smale dører.
Some Time Ago – A Collection of Her Finest Moments

Some Time Ago – A Collection of Her Finest Moments er en samleplate med Radka Toneff, utgitt i 2003.
SOLAS

SOLAS er en konvensjon som omhandler sikkerhet til personell og skip på sjøen. Det står for Safety Of Life At Sea, og er en konvensjon underlagt IMO. SOLAS kan spores helt tilbake til forliset av «Titanic» i 1912, men det er gjort stadig endringer og forbedringer innenfor regelverket. Mye av dagens SOLAS-regelverk stammer fra en versjon som ble kunngjort 1. november 1974. 
SOLAS består av forskjellige kapitler om hvordan ting skal og bør gjøres på sjøen for å oppnå høyest mulig sikkerhet. Det gjelder blant annet branninstrukser, riktig radiokommunikasjon, tiltak for sikker håndtering av farlig gods, sikkerhetstiltak for forskjellig type båter og håndtering av livredningssituasjoner.
Nordisk mesterskap i fotball

Historie

Turneringen kom i stand etter et dansk initiativ i 1920, som erstatning for en utløpt avtale (1919) mellom Danmarks fotballforbund (DBU), Norges Fotballforbund (NFF) og Sveriges fotballforbund (SvFF) som slo fast at de tre landenes herrelandslag skulle spille to årlige kamper mot hverandre. Idéen ble ikke realisert før i 1924 i forbindelse med det danske fotballforbundets 35-årsjubileum. DBU sto som arrangør av turneringen som besto av en gruppe, hvor lagene møtte hverandre fem ganger, tilsammen ti kamper per lag. DBU sto også for premien, et trofé som Danmark selv vant når turneringen ble avsluttet i 1928.
Den andre turneringen ble arrangert av SvFF som feiret sitt 25-årsjubileum. Denne gangen ble også det finske fotballforbundet (SPF) invitert. Det ble også bestemt at turneringen skulle gå over 4 år, hvert lag skulle spille 12 kamper, 4 kamper mot hver enkelt motstander, 2 på hjemmebane og 2 på bortebane. Den andre turneringen ble vunnet av Norge. De neste ni mesterskap, i perioden 1933 til 1977, ble totalt dominert av Sverige som vant alle ni. Den fjerde turneringen ble avbrutt av 2. verdenskrig og ble derfor spilt over 11 år, fra 1937 til 1947.
Turneringen ble populær etter krigen og var viktig i forberedelsene til større turneringer, slik som VM i fotball og Sommer-OL. Turneringen mistet sin betydning i løpet av 70-tallet, delvis fordi det økte antall kamper mot andre motstandere, men også fordi turneringene på 70- og 80-tallet varierte i form og varighet. Den siste kampen i turneringen 1981–83 mellom Sverige og Norge ble ikke engang spilt, siden Danmark allerede hadde vunnet.
En engangsutgave av turneringen ble spilt i 2000–01. Her ble også Island og Færøyene invitert med. Noen av kampene ble spilt i løpet av en felles treningsleir på La Manga i Spania, resten ble spilt hjemme, noen i innendørsarenaer. En kamp mellom Norge og Færøyene ble aldri spilt.
VM i fotball for kvinner 1991

Kvalifisering

Samtlige særforbund brukte kontinentalmesterskapet sitt som kvalifisering til VM. Oseaniamesterskapet er i noen tilfeller alternativt kalt VM-kvalifisering Oseania. Fordelingen og kvalifiseringen ble slik.
Vertsland: Kina.
AFC: To land:  Japan og  Taiwan

De to beste landene i Asiamesterskapet 1991 med unntak av Kina.
CAF: Ett land: Nigeria

Vinneren av Afrikamesterskapet 1991. 
OFC: Ett land: New Zealand

Vinneren av Oseaniamesterskapet 1991.
UEFA: Fem land: Tyskland, Norge, Danmark, Italia og Sverige.

De fire semifinalistene i Europamesterskapet i 1991 og det laget som gjorde det best i kvartfinalen av taperne.
CONCACAF: Ett land:USA

Vinneren av CONCACAF's Women's Championship 1991.
CONMEBOL: Ett land: Brasil

Vinneren av Sudamericano Femenino 1991.
Lissonotypus

Utseende

Middelsstore, nokså kraftige, blankt svarte trebukker. Antennene er nokså kraftige, vanligvis litt lengre enn kroppen. Prontoum er rundet, noe bredere enn langt, dekkvingene nesten jevnbrede. Beina er forholdsvis spinkle.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt i Brasil og Argentina.
Aponoeme

Utseende

Middelsstore, lange og tynne, brunlige trebukker. Antennene er tynne og noe lengre enn kroppen. Pronotum er tønneformet, litt bredere enn langt, innsnevret ved roten. Dekkvingene er avsmalnende bakover, ganske smale. Beina er middels lange, ganske tynne.

Utbredelse

Artene finnes i Brasil og Paraguay
Kristofer Lehmkuhl

Familie

Foreldrene var Juliane Sophie (f. Hammer) og kjøpmann Joachim Lehmkuhl (1822–1905). Bestefaren Christopher Diedrich Lehmkuhl flyttet til Bergen fra Wohlde i Braunschweig. Han var gift med Magdalena Maria Michelsen, søster av  Christian Michelsen. 
Kristofer Lemkuhl var far til Joakim Lehmkuhl og Herman Lemkuhl. Begge sønnene ble kjøpmenn og ervervet seg fremtredende plasser i byens handelsstand. Sønnen Joakim deltok i stiftelsen av Fedrelandslaget og faren holdt minst ett foredrag for lagets ungdomsstevne.

Karrière

Lehmkuhl tok artium i på Bergen katedralskole og cand.philos.-eksamen i Christiania. Han var innvalgt i Bergen bystyre 1893–1901, innvalgt på Stortinget fra Bergen 1904–1906, og arbeidsminister i Christian Michelsens regjering for Samlingspartiet 1905–1907. Lehmkuhl var direktør for Det Bergenske Dampskibsselskab 1908–1936. Som kjøpmann drev han blant annet handel med sild, tørrfisk, klippfisk og tran nordover kysten så vel som fra Island. Han deltok i 1879 i stiftelsen av Selskapet for Norske Fiskeriers Fremme. I 1902 ble Lehmkuhl utnevnt til børskommissær for Bergen, et verv han hadde livet ut.

Ettermæle

Kristofer Diedrich Lehmkuhl fikk seilskuten Statsraad Lehmkuhl oppkalt etter seg, da denne skuten ble kjøpt fra Tyskland av Norges Rederforbund i 1923. Dessuten var han en av forkjemperne for etableringen av Norges Handelshøyskole, NHH, gjennom «Foreningen for Opprettelse av Norges Handelshøiskole i Bergen» (i 1916). Det står en statue av ham utenfor NHHs bygg og han blir gjerne omtalt som «Høyskolens far». Boksamlingen hans ble donert til NHH. Fra 1958 har det ved NHH blitt avholdt det en årlig «Lehmkuhl-forelesning».

Utmerkelser

Lehmkuhl ble 28. september 1935 tildelt storkors av St. Olavs Orden for «fortjenester av norsk næringsliv».
Han ble også tildelt 7. juni-medaljen.
Bacamarte

Medlemmer

Jane Duboc (vokal) 

Márcus Moura (fløyte, trekkspill) 
 
Mario Neto (elektrisk og akoustisk gitar, piano, keyboard, bass, trommer, perkusjon, vokal) 

Mr. Paul (perkusjon) 

Delto Simas (bass) 

Marco Verissimo (trommer) 
 
Sergio Villarim (keyboard)